Meget venlig vært. Huset er skinnende rent og med et rigtigt dejligt pool- og terrasseområde. Vi havde ca 30 grader hele ugen, så vi opholdt os meget derude. Er vejret dårligt, er der ikke så gode forhold til ophold indendørs, idet der ikke er en stue. Har man behov for at arbejde, så foregår det på en køkkenstol ved et spisebord.
Vi fik en meget fin velkomst og trods værtens manglende engelsk fik vi os fint gjort forståelige og selv om vi ankom sent, så kørte hun med ud efter pizzaer. Det var absolut super. Der var også stillet en fin frugtkurv og en flaske vin. Der er kaffe, krydderier olie m.v.
Bil er nødvendigt til alt. Restaurant, indkøb mv og kommer man for at ligge ved stranden, så skal der køres forholdsvis langt. Området er ikke velegnet til gåture, men når man kommer ind ad døren til huset, så er det som at træde ind i en oase.
En enkelt ting var vi dog knap så glade for, men det er ikke værtens skyld,,, på begge sider af huset er der hunde, og flere dage var vi mildt sagt ved at blive vanvittige af at høre på deres glammen. Det var helt ude af proportioner. Og nætterne var også udfordrende ind i mellem pga kvarterets hunde. Jernlågen ind til området larmer gevaldigt når den kører i, og det fik os til at vågne flere nætter/morgener fra kl. 05 og frem, når kvarterets biler skulle ud, så man har brug for et godt sovehjerte eller hørepropper.
Beliggenheden er god i forhold til ture rundt på det nordøstlige Sicilien. Skulle man være heldig at komme, hvor hundene ikke var hjemme, så er det et absolut anbefalelsesværdigt sted.